OpenLLM-France/wikimedia huggingface dataset:
# Yiyang

Yiyang (xinès simplificat: 益阳; xinès tradicional: 益陽; pinyin: Yìyáng) és una ciutat a nivell de prefectura de la província de Hunan, a la República Popular de la Xina, a cavall del llac Dongting i limitant amb Hubei al nord. Segons el cens de 2010, Yiyang té una població de 4.313.084 habitants que resideixen en una àrea de 12.144 km². L'anterior cens va ser l'any 2000, amb una població de 4.309.143 habitants.

## Història

El comtat de Yiyang va ser fundat l'any 221 aC després de la conquesta de l'estat de Chu per part de la dinastia Qin. El nom de Yiyang prové de la seu del comtat, que estava situada a la riba nord del riu Yi (actual riu Zi). Llavors, la jurisdicció actual es va convertir principalment en una part de la comandància del Principat de Changsha durant la dinastia Han occidental.

## Referències

* ↑ Compilation by LianXin website. Data from the Sixth National Population Census of the People's Republic of China Arxivat 2012-03-25 a Wayback Machine.
* ↑ {{{títol}}} (en xinès). 26. Encyclopedia of China Publishing House, 2009, p. 388. ISBN 978-7-500-07958-3.
# Reidsville (Carolina del Nord)

Reidsville és una població dels Estats Units a l'estat de Carolina del Nord. Segons el cens del 2000 tenia 14.485 habitants.

## Demografia

Segons el cens del 2000, Reidsville tenia 14.485 habitants, 6.013 habitatges i 3.902 famílies. La densitat de població era de 418,3 habitants per km².
Dels 6.013 habitatges en un 27,5% hi vivien nens de menys de 18 anys, en un 42,7% hi vivien parelles casades, en un 18,3% dones solteres, i en un 35,1% no eren unitats familiars. En el 31,3% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,4% tenia menys de 18 anys, un 6,8% entre 18 i 24, un 28% entre 25 i 44, un 23% de 45 a 60 i un 18,8% 65 anys o més.
L'edat mediana era de 40 anys. Per cada 100 dones de 18 o més anys hi havia 78 homes.
La renda mediana per habitatge era de 31.040 $ i la renda mediana per família de 37.553 $. Els homes tenien una renda mediana de 30.745 $ mentre que les dones 21.991 $. La renda per capita de la població era de 17.414 $. Entorn de l'11,6% de les famílies i el 15,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reidsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Reidsville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Saxapahaw

Saxapahaw és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 1.418 habitants.

## Demografia

Segons el cens del 2000, Saxapahaw tenia 1.418 habitants, 541 habitatges i 399 famílies. La densitat de població era de 104,3 habitants per km².
Dels 541 habitatges en un 37,3% hi vivien nens de menys de 18 anys, en un 55,6% hi vivien parelles casades, en un 13,1% dones solteres, i en un 26,1% no eren unitats familiars. En el 19,4% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3.
Per edats la població es repartia de la següent manera: un 25,9% tenia menys de 18 anys, un 8% entre 18 i 24, un 34,2% entre 25 i 44, un 24,2% de 45 a 60 i un 7,8% 65 anys o més.
L'edat mediana era de 34 anys. Per cada 100 dones de 18 o més anys hi havia 96,4 homes.
La renda mediana per habitatge era de 37.204 $ i la renda mediana per família de 51.528 $. Els homes tenien una renda mediana de 30.152 $ mentre que les dones 27.625 $. La renda per capita de la població era de 18.055 $. Entorn del 7,9% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Saxapahaw». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Saxapahaw». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Sims (Carolina del Nord)

Sims és una població dels Estats Units a l'estat de Carolina del Nord. Segons el cens del 2000 tenia 128 habitants.

## Demografia

Segons el cens del 2000, Sims tenia 128 habitants, 61 habitatges i 38 famílies. La densitat de població era de 380,2 habitants per km².
Dels 61 habitatges en un 21,3% hi vivien nens de menys de 18 anys, en un 45,9% hi vivien parelles casades, en un 9,8% dones solteres, i en un 36,1% no eren unitats familiars. En el 32,8% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,54.
Per edats la població es repartia de la següent manera: un 18% tenia menys de 18 anys, un 3,9% entre 18 i 24, un 25% entre 25 i 44, un 35,2% de 45 a 60 i un 18% 65 anys o més.
L'edat mediana era de 46 anys. Per cada 100 dones de 18 o més anys hi havia 90,9 homes.
La renda mediana per habitatge era de 26.250 $ i la renda mediana per família de 29.583 $. Els homes tenien una renda mediana de 24.375 $ mentre que les dones 21.250 $. La renda per capita de la població era de 20.962 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sims». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Sims». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
Viccionari
# Zainab Bakkour

Zainab Bakkour (àrab: زينب بكور, Zaynab Bakkūr) (Damasc, 29 de març de 1978) és una corredora de fons siriana retirada. Va representar la seva nació, Síria, als Jocs Olímpics d'estiu de 2004, i també va aconseguir la seva pròpia marca personal i un rècord nacional de 17:03.60 en els 5.000 metres femenins als Campionats de Síria d'Atletisme de 2000 que es van celebrar a Damasc.
Bakkour va ser l'única atleta femenina classificada per a la selecció siriana en els 5.000 metres femenins als Jocs Olímpics d'estiu de 2004 a Atenes, gràcies a la concessió d'una invitació conjunta del Comitè Olímpic de Síria i la IAAF. Va assolir el seu millor temps de la temporada, de 17:18.66, i va obtenir un divuitè lloc dels vint atletes inscrits, però no va avançar més a la final i va quedar molt per darrere de la líder de la prova, la corredora etíop Tirunesh Dibaba, amb una gran diferència de dos minuts.

## Millors marques personals

* 800 m – 2:15,67 (Beirut 1999)
* 1.500 m – 4:45,10 (Beirut 1999)
* 5.000 m – 17:03,60 NR (Damasc 2000)
* 10.000 m – 36:11,94 NR (Bangkok 1998)

## Palmarès

Representant Síria :
| 1993 | Campionat àrab d'atletisme | Latakia, Síria | 3a | 1.500 m | 4:45.4 |
| 1993 | Campionat àrab d'atletisme | Latakia, Síria | 2a | 3.000 m | 10:54.7 |
| 1996 | Campionat àrab junior d'atletisme | Latakia, Síria | 2a | 10.000 m | 41:04.42 |
| 1998 | Campionat àrab d'atletisme | Damasc, Síria | 1a | 5.000 m | 17:52.9 |
| 1998 | Campionat àrab d'atletisme | Damasc, Síria | 1a | 10.000 m | 37:21.1 |
| 1998 | Campionat àrab d'atletisme | Damasc, Síria | 1a | Mitja marató | 1:27:1 |
| 1998 | Jocs asiàtics | Bangkok, Tailàndia | 9a | 5.000 m | 17:56.63 |
| 1998 | Jocs asiàtics | Bangkok, Tailàndia | 7a | 10.000 m | 36:11.94 |
| 1999 | Campionat àrab d'atletisme | Beirut, Líban | 1a | 800 m | 2:15.67 |
| 1999 | Campionat àrab d'atletisme | Beirut, Líban | 1a | 1.500 m | 4:45.1 |
| 1999 | Campionat àrab d'atletisme | Beirut, Líban | 1a | 5.000 m | 17:37.85 |
| 1999 | Campionat àrab d'atletisme | Beirut, Líban | 1a | 10.000 m | 38:29.03 |
| 1999 | Campionat àrab d'atletisme | Beirut, Líban | 1a | Mitja marató | 1:31:46 |
| 1999 | Jocs Panaràbics | Amman, Jordània | 3rd | Mitja marató | 1:18:11 |
| 2001 | Campionat àrab d'atletisme | Damasc, Síria | 2a | 5.000 m | 17:21.9 |
| 2001 | Campionat àrab d'atletisme | Damasc, Síria | 2a | 10.000 m | 36:23.88 |
| 2003 | Campionat àrab d'atletisme | Amman, Jordània | 2a | 10.000 m | 36:39.2 |
| 2003 | Campionat àrab d'atletisme | Amman, Jordània | 2a | Mitja marató | 1:24:58 |
| 2004 | Jocs olímpics | Atenes, Grècia | 39a (q) | 5.000 m | 17:18.66 |

## Referències

* ↑ (en àrab) , 04-08-2004 [Consulta: 12 febrer 2015]. Arxivat 4 de març 2016 a Wayback Machine.
* ↑ «IAAF Athens 2004: Women's 5000m Round 1 – Heat 1». Athens 2004. IAAF. [Consulta: 27 setembre 2013].
* ↑ «Zainab Bakkour». World Athletics. [Consulta: 11 desembre 2022].

## Enllaços externs

* IAAF, perfil de Zainab Bakkour Perfil de Zainab Bakkour a la IAAF
# Zbigniew Lubiejewski

Zbigniew Lubiejewski (Bartoszyce, 6 de novembre de 1949) és un jugador de voleibol polonès, ja retirat, que va competir durant les dècades de 1960 i 1970.
El 1976 va prendre part en els Jocs Olímpics d'Estiu de Montreal, on va guanyar la medalla d'or en la competició de voleibol.
Entre 1972 i 1977 fou 74 vegades internacional per Polònia. En el seu palmarès també destaca una medalla de plata al Campionat d'Europa de voleibol de 1975. A nivell de clubs jugà a l'AZS Olsztyn, amb qui va guanyar tres lligues poloneses (1973, 1976 i 1978) i tres copes poloneses (1970, 1971 i 1972). El 1978 fou subcampió de la CEV Cup.
Una vegada retirat va exercir d'entrenador de voleibol. El 28 d'octubre de 2021 fou nomenat Ciutadà d'honor de Bartoszyce.

## Referències

* 1 2 «Olympedia – Zbigniew Lubiejewski». [Consulta: 12 maig 2024].
* 1 2 3 «Zbigniew Lubiejewski» (en polonès), 24-06-2020. [Consulta: 12 maig 2024].
* ↑ Redakcja. «Zbigniew Lubiejewski uhonorowany tytułem „Honorowego Obywatela Miasta Bartoszyce”» (en polonès), 03-11-2021. [Consulta: 12 maig 2024].
# Francesca Pons Pons

Francesca Pons Pons (Ciutadella, 1959 -) és una metgessa i investigadora menorquina especialitzada en medicina nuclear.

## Biografia

Es va llicenciar en Medicina per la Universitat Autònoma de Barcelona el 1982 i va obtenir el doctorat en Medicina i Cirurgia cinc anys més tard. Des de 1985 ha desenvolupat tant activitat investigadora i docent com assistencial.
Bona part de la seva trajectòria professional l'ha dedicada a investigar en l'àmbit de la medicina nuclear, en especial les seves aplicacions en el diagnòstic i la terapèutica en oncologia. És responsable de l'equip de recerca de Diagnòstic i Terapèutica en Oncologia de l'IDIBAPS i del grup "Imatge Molecular en Medicina Nuclear". Ha participat en 15 projectes de recerca competitius, ha dirigit més de 10 tesis i té multitud de publicacions i contribucions a congressos.
Paral·lelament a l'activitat investigadora, s'ha dedicat a la docència. És catedràtica de Radiologia i Medicina Física de la Universitat de Barcelona i ha ocupat diversos càrrecs docents, d'entre d'ells el de directora de docència de l'Hospital Clínic de Barcelona, on ha desenvolupat tota l'activitat assistencial.
En reconeixement de tota la seva trajectòria professional, l'any 2019 va ser elegida membre de la Reial Acadèmia de Medicina de Catalunya, a la qual hi va ingressar el febrer de 2021, amb el discurs d'ingrés Medicina nuclear, de Marie Curie a la Teragnosi.

## Referències

* ↑ Menorca, Cope. «La doctora en Medicina Nuclear, Francesca Pons, explica técnicas no invasivas para detectar y tratar enfermeda» (en castellà), 25-03-2021. [Consulta: 5 març 2022].
* ↑ «Pons i Pons, Francesca». Reial Acadèmia de Medicina de Catalunya. [Consulta: 5 març 2022].
* ↑ «Francesca Pons, elegida miembro de la Academia de Medicina de Barcelona». Menorca Es Diari, 05-04-2019. [Consulta: 5 març 2022].
* ↑ «"La del futuro próximo será una medicina con terapia personalizada"». Menorca Es Diari, 07-02-2021. [Consulta: 5 març 2022].
# Zhiar Ali

Zhiar Ali (en kurd: Jiyar Elî; ژیار عەلی) (Sulaimaniya, 2 de setembre de 1999) és un activista kurd que advoca pels drets dels animals i també pels drets del col·lectiu LGBT.
Al Kurdistan del Sud, Ali és conegut per les seves contribucions als drets LGBT, inclosa la fundació de Yeksani, un grup que treballa per promoure els drets LGBT al Kurdistan. Actualment, és el director executiu de Yeksani i va ser un dels fundadors de Vegans del Kurdistan, el primer grup vegà per als drets dels animals de l'estat iraquià. A més, ha treballat com a periodista autònom per a mitjans de comunicació, especialitzat en periodisme musical i en temes polítics i socials. Ali resideix als Països Baixos.
En 2020, Ali va ser objecte de diverses campanyes mediàtiques que feien propaganda LGBT-fòbica, i també va rebre amenaces de violència i assassinat. Després del discurs que Ali va pronunciar el 27 de juny de 2020 en el Global Pride, organitzat per InterPride, aquestes agressions es van agreujar. Ali ha criticat obertament al Govern Regional del Kurdistan per no abordar adequadament els abusos contra la població LGBT a la regió del Kurdistan.

## Referències

* 1 2 Datta, Sarah Ashton-Cirillo and Sayantan. «These LGBTQ activists are leading the charge in some of the most LGBTQ hostile countries on Earth», 17-07-2022. [Consulta: 25 novembre 2023].
* ↑ Sirwan, Dilan. «Queer in Kurdistan: LGBT+ community weighed down by societal pressure» (en anglès). Rudaw, 03-05-2021. [Consulta: 25 novembre 2023].
* ↑ «Queerer Aktivismus für Südkurdistan - Rosa-Luxemburg-Stiftung» (en alemany). [Consulta: 25 novembre 2023].
* ↑ Rafferty, Olivia. «World Vegan Month: Being plant-based in Iraq» (en anglès americà), 16-11-2020. [Consulta: 25 novembre 2023].
* ↑ «Positive Changes in Countries Part 29 of a Multi-part Series – Devoted Governments, Devoted Citizens: Iran, Iraq, Ireland - English» (en anglès americà). [Consulta: 25 novembre 2023].
* ↑ «Introducing Iraqi LGBT+ community to the world on Global Pride – Rasan Organization», 28-02-2021. Arxivat de l'original el 2021-02-28. [Consulta: 25 novembre 2023].
# Ptyonoprogne

Ptyonoprogne és un dels gèneres d'ocells, de la família dels hirundínids (Hirundinidae).

## Taxonomia

Segons la classificació del Congrés Ornitològic Internacional (versió 13.2, 2023), aquest gènere conté 4 espècies:
* Ptyonoprogne rupestris - roquerol eurasiàtic.
* Ptyonoprogne obsoleta - roquerol pàl·lid.
* Ptyonoprogne fuligula - roquerol isabelí.
* Ptyonoprogne concolor - roquerol fosc.
Tanmateix, segons altres obres taxonòmiques com el Handook of the Birds of the World i la quarta versió de la BirdLife International Checklist of the birds of the world (Desembre 2019), el gènere Ptyonoprogne consta de 5 espècies, car consideren que una subespècie del roquerol isabelí (P. fuligula rufigula), seria una espècie apart. Segons aquest criteri, s'hauria d'afegir:
* Ptyonoprogne rufigula - roquerol gorja-rogenc.

## Referències

* 1 2 «Swallows». IOC World Bird List - International Ornithologists' Union. [Consulta: 17 setembre 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 609. ISBN 978-84-16728-37-4.
# Publi Corneli Escàpula

Publi Corneli Escapula (en llatí: Publius Cornelius Scapula) va ser un magistrat romà que formava part de la gens Cornèlia en temps de la República Romana.
Va ser elegit cònsol l'any 328 aC juntament amb Publi Plauci Pròcul. Segons els Fasti Capitolini, Gai Plauci Decià, que havia estat cònsol l'any anterior, hauria tornat a ser elegit, però Titus Livi esmenta Publi Plauci Pròcul i Publi Corneli Escàpula.
El seu cognomen és confús i alguns autors argumenten que podria ser la mateixa persona que Publi Corneli Escipió Barbat, dictador l'any 306 aC.
Segons diu Titus Livi, durant el consolat de Publi Plauci i Publi Corneli «no es va produir cap episodi de caràcter militar o civil».

## Referències

* ↑ Diodor de Sicília. Biblioteca històrica, VIII, 22
* 1 2 Titus Livi. Ab Urbe Condita, VIII, 22
* ↑ Broughton, T. Robert S. The magistrates of the Roman Republic: vol. 1. Nova York: American Philological Association, 1951, p. 145.
# Péter Bakonyi

Péter Bakonyi (Budapest, 17 de febrer de 1938), nascut Buchwald, és un tirador d'esgrima hongarès, ja retirat, especialista en sabre, que va competir durant les dècades de 1960 i 1970.
El 1964 va prendre part en els Jocs Olímpics d'Estiu de Tòquio, on va disputar dues proves del programa d'esgrima. Destaca la cinquena posició obtinguda en la prova de sabre per equips. Quatre anys més tard, als Jocs de Ciutat de Mèxic, guanyà la medalla de bronze en la prova de sabre per equips, i el 1972, a Munic, revalidà la medalla de bronze en la mateixa prova.
En el seu palmarès també destaquen vuit medalles al Campionat del món d'esgrima, una d'or, tres de plata i quatre de bronze, entre les edicions de 1961 i 1971. A les Universíades guanyà sis medalles, quatre d'or i dues de plata, entre les edicions de 1961 i 1965.
El 2000 guanyà una medalla d'or al Campionat del Món de Veterans en la categoria de més de 60 anys.

## Referències

* 1 2 3 «Olympedia – Péter Bakonyi». [Consulta: 8 agost 2024].
* ↑ «Jewish Olympic Medalists». [Consulta: 8 agost 2024].
* ↑ «Fechten - Weltmeisterschaften (Teil 1):». [Consulta: 7 agost 2024].
* ↑ «"Fencing Olympic and Wor ld Championship Medalists"». Arxivat de l'original el 27 March 2019. [Consulta: 7 febrer 2018].
# QZone

QZone és el nom d'una xarxa social xinesa que va ser creada per Tencent l'any 2005. Permet als usuaris escriure blocs, fer diaris, enviar fotos, escoltar música i veure vídeos. Els usuaris poden configurar el seu fons de Qzone i seleccionar accessoris en funció de les seves preferències perquè cada Qzone es personalitzi al gust de cadascú. Tanmateix, la majoria dels accessoris de Qzone no són gratuïts; només després de comprar el "Diamant Groc Canari" els usuaris poden accedir a tots els serveis sense pagar extra.

## Història

Qzone va començar l'abril de 2005 com un servei de l'empresa Tencent. El nom era originalment "Little Home Zone" de l'empresa Tencent. El 2008, Qzone va ser comprada per Zhu Liang. Aquest any, els usuaris registrats de QQ van arribar als 490 milions i uns 200 milions eren usuaris actius. Qzone es va posicionar per Tencent com a producte de virtualització juntament amb QQ Show i QQ pet.
Al principi, l'objecte de referència de Qzone no era una xarxa social, sinó la creació de blogs. L'any 2005, el mercat de blogs xinès va créixer El blog Sina i MSN Space van ser els dos principals competidors. En comptes d'apostar pels continguts com MSN, Tecent va apostar per la tecnologia de mòduls. Qzone es va transformar gradualment des d'un espai personal, on els usuaris podien personalitzar blocs, portar diaris, publicar fotos, veure vídeos i escoltar música, a una de les xarxes socials més grans de la Xina.
Amb l'augment de les xarxes socials basades en plataformes mòbils com WeChat, Qzone està experimentant un descens.

## Referències

* ↑ «The Story of China's Biggest Social Network: Qzone» (en anglès americà). China Internet Watch, 13-09-2013. [Consulta: 22 abril 2016].
* ↑ «黄钻贵族，精彩无限». v.qzone.qq.com. [Consulta: 23 abril 2016].
* ↑ Basic Help 基础帮助 (2008), Tencent. Available at: http://qzone.qq.com/helpcenter/index.html Arxivat 2008-12-21 a Wayback Machine. [Online]. Accessed at 20 February 2009
* ↑ «QQ 空间十年了，我们通过 8 个问题重新认识这个依然活跃的社交网络». qdaily.com. Arxivat de l'original el 2016-08-05. [Consulta: 22 abril 2016].
* ↑ «QQ 空间十年了，我们通过 8 个问题重新认识这个依然活跃的社交网络». qdaily.com. Arxivat de l'original el 2016-08-05. [Consulta: 22 abril 2016].
* ↑ «QZone tops WeChat as China's Biggest Open-Platform Social Network». adweek.com. [Consulta: 25 abril 2016].
# Rafael de Torres-Pardo Garrido

Rafael de Torres-Pardo Garrido (Palma del Río, 21 de setembre de 1824 - Madrid, c. 1876) va ser un telegrafista i pintor andalús.
Va néixer a Palma del Río (Còrdova) el 21 de setembre de 1824. Era fill d'Antonio Bonoso de Torres-Pardo i de Manuela Garrido Ríos. En la seva infància i joventut va estudiar llatinitat al seu lloc d'origen i pintura a Granada amb Joaquín de la Rosa.
Als 20 anys es va traslladar a Madrid, on va estudiar dret, telegrafia i pintura. En aquest darrer àmbit, el 1855 va presentar a la reina Isabel II un retrat seu en una miniatura de la mida d'una pesseta, que van valer-li elogis i altres encàrrecs. L'any següent va presentar dues miniatures representant el comiat d'Agar i una dona adúltera a l'Exposició Nacional de Belles Arts.
El 1859 era cap d'una estació de telègrafs estatal i va publicar un manual per a telegrafistes dedicat a tots els individus del cos de telegrafistes de l'estat. El 1860 el Govern el va comissionar a l'Havana per establir-hi una escola de telègrafs. El 1862 va ser nomenat professor de l'escola. A l'illa va continuar conreant la pintura i va pintar un quadre representant l'arribada de Colom a Amèrica, que va rifar al Liceu de l'Havana i que va ser adjudicat al general Domingo Dulce per 1.000 duros.
Posteriorment va tornar a la península, on el 1873 era oficial tercer de secció de l'estació de telègrafs de Sevilla. Hom afirma que va morir a Madrid el 1880, tanmateix va morir entre 1874, data en què encara és oficial de l'estació de telègrafs, i 1876, quan la seva esposa és declarada vídua i se li va assignar una pensió de viduïtat.
En l'àmbit persona es va casar amb Elisa de Letona, germana del general Antonio de Letona.

## Referències

* 1 2 3 4 5 6 7 Ramírez de Arellano y Gutiérrez de Salamanca, Feliciano. Colección de documentos inéditos para la historia de España (en castellà). vol. 107. Madrid: José Perales y Martínez, 1893, p. 258-259.
* 1 2 «Catálogo de las obras de pintura, escultura, arquitectura, grabado y litografía, presentadas en la Exposición general de Bellas Artes, verificada en las galerías del Ministerio de Fomento desde el 20 de Mayo de 1856, formado por el Jurado de admisión de obras». Boletín Oficial del Ministerio de Fomento, vol. 19, 1856, pàg. 45.
* ↑ «Gacetilla». La España, 15-02-1855.
* ↑ Cambronero, Carlos. Crónicas del tiempo de Isabel II (en castellà). Madrid: La España Moderna, 1890, p. 426.
* ↑ Hidalgo, Dionisio. Boletín bibliográfico español (en castellà). vol. 1. Madrid: Escuelas Pías, 1860, p. 6.
* ↑ «Ministerio de Guerra y Ultramar». Gaceta de Madrid, 18-01-1863.
* ↑ Gómez Zarzuela, Manuel. Guía de Sevilla, su provincia, etc. (en castellà). Sevilla: La Andalucía, 1873, p. 378.
* ↑ Gómez Zarzuela, Manuel. Guía de Sevilla, su provincia, etc. (en castellà). Sevilla: La Andalucía, 1874, p. 381.
* ↑ «Pensiones del Tesoro». Gaceta de Madrid, 11-07-1876.